Első indulójuk, Anjeza Shahini sikerrel vette az elődöntőt, majd a döntőben a hetedik helyen végzett, ami az ország legjobb eredményének számított egészen 2012-ig. A jó eredménynek köszönhetően a következő évben nem kellett részt venniük az elődöntőben, hanem automatikusan a döntőbe jutottak, ott azonban Ledina Çelo nem tudta megismételni a sikert. Ezt követően két alkalommal is kiestek az elődöntőben.